পুরীর মন্দিরে দেখা মিলল রহস্যময় ড্রোনের! চলছে তদন্ত

পুরী: নতুন বছরে ভোর রাতেই পুরীর মন্দিরের( Jagannath Temple ) উপর চক্কর কাটলো এক রহস্যময় ড্রোন (Drone)! আর জানিয়ে ইতিমধ্যেই শুরু হয়েছে জোর জল্পনা। আজ অর্থাৎ রবিবার ( Sunday) রহস্যময় ড্রোনটিকে (Drone) টানা ৩০ মিনিটেরও বেশি সময় ধরে জগন্নাথ মন্দিরের (Jagannath Temple )উপর উড়তে দেখা গেছে।

আরও পড়ুন: ভারতীয় দলে ‘স্টার কালচার’ বন্ধ হোক! বিস্ফোরক দাবি সানির

প্রশ্ন উঠছে, জগন্নাথ মন্দির এলাকাটি নো ফ্লাইং জোন হওয়া সত্ত্বেও কীভাবে সেখানে ড্রোন ঢুকে পড়ল? তা নিয়েই উঠছে প্রশ্ন। ইতিমধ্যেই পুলিশের পক্ষ থেকে শুরু হয়েছে তদন্ত। তবে মন্দির কর্তৃপক্ষ আচমকা এই ড্রোন ওড়ার বিষয়টি একেবারেই ভালো চোখে দেখছেন না। ঘটনার পুঙ্খানুপুঙ্খু তদন্তের জন্য ইতিমধ্যেই ওড়িশা পুলিশের পক্ষ থেকে বিশেষ অনুসন্ধানকারী দল গঠন করা হয়েছে।

রবিবার ভোর ৪ টে ১০ নাগাদ পুরীর মন্দিরের উপর এই রহস্যজনক ড্রোনটিকে চক্কর কাটতে দেখা যায়। সঙ্গে সঙ্গে খবর দেওয়া হয় পুলিশে। আধঘন্টা পর পুলিশ ঘটনাস্থলে উপস্থিত হয়। কিন্তু পুলিশ যখন এলাকায় পৌঁছয় তখন সেই ড্রোনটিকে আর দেখা যায়নি বলেই জানা যাচ্ছে। ওড়িশার আইনমন্ত্রী পৃথ্বীরাজ হরিচন্দন বলেন, ‘মন্দিরের উপর দিয়ে ড্রোন ওড়ানো বেআইনি এবং গ্রহণযোগ্য নয়। যে ব্যক্তি নিরাপত্তা লঙ্ঘন করবে তাঁর বিরুদ্ধে কঠোর আইনি ব্যবস্থা নেওয়া হবে।’

পুলিশের প্রাথমিক ধারণা কোন ব্লগার ভিডিও শুট করার জন্য ড্রোন উড়িয়ে থাকতে পারে। কিন্তু সবটাই ধারণা। এখনো পর্যন্ত কী কারণে এই ঘটনা ঘটলো তা জানা যায়নি। চলছে তদন্ত।

দেখুন অন্য খবর

Powered by youtube embed code generator and tsnabblån utan uc