ভিন রাজ্য থেকে বীরভূমে জরুরী ভিত্তিতে এসে পৌঁছল স্যালাইন

সিউড়ি : বিষ স্যালাইন কাণ্ডে উত্তাল রাজ্য রাজনীতি। মেদিনীপুর মেডিক্যাল কলেজে বিষ স্যালাইন দেওয়ার জেরে মৃত্যু হয়েছে এক সদ্যজাতের। আর এই ঘটনার পর এবার বীরভূম থেকে নেওয়া হল বিশেষ পদক্ষেপ।ভিন রাজ্য থেকে বীরভূমে এসে পৌঁছল স্যালাইন।

বীরভূমে ভিন রাজ্য থেকে এল আরএল স্যালাইন। জানা যাচ্ছে, ভিন রাজ্য থেকে যে স্যালাইন আনানো হয়েছে ইনফুনেক্স হেলথ কেয়ার প্রাইভেট লিমিটেডের তরফ থেকে। বাংলার পাশের রাজ্যে, ওড়িশা থেকে আনানো হয়েছে এই স্যালাইন।

আরও পড়ুন: ‘স্ত্রীর অভিযোগের জন্য স্বামীর সরকারি চাকরিতে যোগদান আটকানো যায় না’ : রাজস্থান হাইকোর্ট

বীরভূম স্বাস্থ্য জেলার মুখ্য স্বাস্থ্য আধিকারিক হিমাদ্রি আড়ি তিনি জানান, ‘ জরুরী ভিত্তিতে ভিন রাজ্য থেকে প্রায় ৪০০ পেটি স্যালাইন এসে পৌঁছেছে। যা স্বাস্থ্য জেলার সুপার স্পেশালিটি হাসপাতাল এবং ব্লক স্বাস্থ্য কেন্দ্রগুলিকে তা প্রয়োজনের ভিত্তিতে দেওয়া হবে। পশ্চিমবঙ্গ ফার্মাসিউটিক্যালসের স্যালাইন বন্ধ করার নির্দেশ দেওয়া হয় রাজ্য সরকারের পক্ষ থেকে। আর তারপরেই আমরা সেই স্যালাইনগুলি সরিয়ে দেওয়া হয়। ভিন রাজ্য থেকে আনা হয় অন্য স্যালাইন। শুধুমাত্র তাই নয় , আরও স্যালাইনেরও বরাদ্দ দেওয়া হয়েছে। ধাপে ধাপে তা এসে পৌঁছবে রাজ্যে ।”

দেখুন অন্য খবর